รายพระนามจักรพรรดิราชวงศ์ซ่ง
จ้าว ควงอิ้น (趙匡胤) ขุนพลแห่งราชวงศ์โจวยุคหลัง (後周) แย่งชิงราชสมบัติจากไฉ จงซฺวิ่น (柴宗訓) ยุวกษัตริย์ราชวงศ์โจว แล้วก่อตั้งราชวงศ์ซ่งขึ้นเมื่อ ค.ศ. 960 ลูกหลานของเขาขึ้นเป็นจักรพรรดิสืบราชสมบัติต่อมาอีก 17 พระองค์ จึงสิ้นราชวงศ์ซ่ง รวมกษัตริย์ราชวงศ์นี้ทั้งสิ้น 18 พระองค์ แบ่งเป็นจักรพรรดิราชวงศ์ซ่งเหนือ 9 พระองค์ และซ่งใต้อีก 9 พระองค์ ทุกพระองค์ใช้ชื่อสกุลว่า "จ้าว" (趙)
จักรพรรดิซ่งไท่จง
สมเด็จพระจักรพรรดิซ่งไท่จง (1482-1540) มีพระนามเดิมว่า เจ้ากวงอี้ ประสูติเมื่อปี พ.ศ. 1482 เป็นพระราชอนุชาในจักรพรรดิ ซ่งไท่จู่ (เจ้ากวงยิ่น) เมื่อพระเชษฐาสวรรคตลงระหว่างบุกขึ้นเหนือรบกับแคว้นเป่ยฮั่น ในปี ค.ศ. 976 (พ.ศ. 1519) เจ้ากวงอี้ซึ่งเป็นพระราชอนุชาและเป็น 1 ในผู้บุกเบิกราชวงศ์ซ่งเหนือ จึงขึ้นครองราชย์เป็น จักรพรรดิซ่งไท่จง ขณะพระชนม์ได้ 37 พรรษา และสานพระปณิธานของพระเชษฐา ในการตีแคว้นเป่ยฮั่นแตกได้สำเร็จในปีที่ 3 ในรัชกาลของพระองค์ เมื่อปี ค.ศ. 979 (พ.ศ. 1522)